མཚོ་སྔོན་ཞིང་ཆེན་མི་རིགས་སྐད་ཀྱི་འགུལ་རིས་བརྙན་འཕྲིན་ཟློས་གར་དར་སྤེལ་ལྟེ་གནས་ཀྱི་འགན་འཛིན་པས་འགུལ་རིས་འདི་ལྟ་བུ་སྒྲིག་བཟོ་བྱེད་དོན་ནི།རྗེས་རབས་པ་ཚོས་གླིང་རྗེ་གེ་སར་རྒྱལ་པོའི་ཞུམ་མེད་ཀྱི་སྙིང་སྟོབས་ལ་སློབ་སྦྱོང་དང་མངོན་མིན་ཤུལ་བཞག་རིག་གནས་ལ་རྒྱུས་ལོན་ཡོང་ཆེད་ཡིན་ཞེས་གསུངས་འདུག་ལ།འགན་འཛིན་པ་ལས་ཤེས་རྟོགས་བྱུང་བ་ལྟར་ན།གླིང་རྗེ་གེ་སར་རྒྱལ་པོའི་སྒྲུང་གི་འགུལ་རིས་བརྙན་འཕྲིན་གྱི་ལེའུ་རེར་སྐར་མ་༢༠ཡོད་ཅིང་།སྐར་མ་གཅིག་རིང་གི་འགུལ་རིས་བརྙན་འཕྲིན་གྱི་འགྲོ་གྲོན་ལ་སྒོར་ཁྲི་༣ཙམ་བཏང་ཡོད་པ་དང་།སྒྲིག་བཟོའི་གོ་རིམ་ཁྲོད་ཡང་དང་བསྐྱར་དུ་བཟོ་བཅོས་བྱས་ཤིང་སྤུས་ལེགས་པོ་ཡོང་ཐབས་ལ་འབད་པ་གནང་འདུག